周奕瑋得獎後再宣布喜訊 赴日做包租公︰啲Yen真係好平
近年獲無綫力捧做金牌司儀,40歲的Jarvis周奕瑋,去年在台慶頒獎禮「單拖」上陣,表現淡定獲得網民一致讚好,雖然在頒獎禮前,Jarvis由經理人合約轉至藝員合約,但無阻入行十八年首奪「最佳男主持」。近日再有好消息,宣布多一個身份做業主啦﹗
2024年對Jarvis應該是相當重要的一年,除了得獎更首次榮升業主﹗4月26日早上他興奮宣布:「分享一個重大決定,各位,我做業主喇!我喺大阪做業主喇🎌!!」被封為日本通的Jarvis,首次置業亦選在日本:「老實講,我都俾自己呢個舉動嚇咗一跳,因為今次係我人生第一次買樓,仲要唔算諗咗好耐,就落呢個決定。不過有時就係咁,天時地利人和要來就來。再加上......今時啲Yen真係好平,而家買真係抵好多。(所以應該叫「金時地利人和」、或者「打鐵趁熱」。)」
Jarvis購入位於大阪西區一帶、大正駅附近物業,他特別鳴謝方健儀教路:「以前有諗過,如果第時有錢喺日本買樓,我肯定揀咗東京先,因為話晒東京係我生活過嘅城市,係有種私心嘅。但Amous 教識我買大阪樓最大優勢係投資做民宿,呢樣嘢係我從來無諗過嘅,令我多咗個投資嘅眼光睇本身熟悉嘅日本。以前我只係會用工作/旅行嘅角度睇呢個地方,對金錢嘅諗法亦比較保守,凈係會諗住做住同一件事,努力做嘢儲錢。但今次,算係跳出呢個固有諗法,做演藝工作嘅同時,都學吓搵啲被動收入。話時話,無諗過連投資置業呢方面,自己嘅選擇都係同日本有關😆」